### Beslutning

Godkendt.

### Sagsfremstilling

###

### Resume og sagens baggrund

Kalundborg almennyttige Boligselskab (KAB) ønsker at renovere og fremtidssikre afd. [adresse] og har derfor søgt om renoveringsstøtte og kapitaltilførsel i Landsbyggefonden (LBF). LBF har ved den foreløbige behandling af ansøgningen beregnet en støttet anskaffelsessum på 92,098 mio. kr. og en ustøttet anskaffelsessum på 132,718 mio. kr., i alt 224,816 mio. kr. samt en kommunal kapitaltilførsel på 0,200 mio kr.

Kuben Management søger nu på vegne af KAB om godkendelse af skema A, helhedsplan, kapitaltilførsel samt garanti for støttede og ustøttede lån.

Lovhjemmel: almenboligloven, støttebekendtgørelsen.

### Indstillinger

Direktøren indstiller, at

1. helhedsplan af 15. marts 2019 skema A for de støttede arbejder på 92,098 mio. kr. og ustøttede arbejder på 132,718 mio. kr. godkendes.
2. der gives tilsagn om kommunegaranti for henholdsvis støttet lån og ustøttet lån under forudsætning af Landsbyggefondens 50 % regaranti for det støttede lån. Garantibeløbet kendes først efter renoveringens afslutning.
3. der gives tillægsbevilling på 0,200 mio. kr. til kapitaltilførsel finansieret af likvide aktiver.
4. Økonomichefen bemyndiges til at godkende skema B, såfremt der ikke er overskridelse i forhold til skema A og Landsbyggefondens tilsagn.

### Behandling

Økonomiudvalget, Kommunalbestyrelsen.

### Sagsfremstilling

Som følge af Coronakrisen og den i foråret vedtagne grønne boligaftale blev de mange ansøgninger om renoveringsstøtte i LBF fremrykket til 2020 eller 2021. Det er således meget vigtigt at understrege, at skema A-ansøgningen for afd. Klosterparken kræver godkendelse inden udgangen af 2021 – ellers mistes hele støtten.

Afdeling Klosterparken består af følgende tre byggeafsnit, Henry Rasmussen nr. 17-33 med 60 familieboliger opført i 1956, [adresse] nr. 15-43 med 93 familieboliger opført i 1950 og Henry Rasmussen nr. 35-51 med 76 familieboliger opført i 1970. Den består af 11 blokke, hvor 3 blokke har 4 etager og de øvrige blokke har 3 etager, samlet er der i alt 229 familieboliger.

Helhedsplanen omfatter en gennemgribende renovering af afdelingens bebyggelse herunder fælleslokale og vaskerum samt omkringliggende udendørsarealer, med det formål at fremtidssikre afdelingens boliger ved at bringe dem op til nutidig standard og indretning. Der bliver nedlagt 6 boliger i forbindelse med ombygning og sammenlægning, ligesom der bliver etableret 70 tilgængelighedsboliger.

*Helhedsplanen*

Der er medsendt en obligatorisk helhedsplan som beskriver projektet, som i hovedtræk indeholder følgende:

Tilgængelige boliger:

Følgende aktiviteter gennemføres i boligerne på Johan Clausen (blok K11, L10 og M9), hvor der etableres tilgængelige boliger på alle etager:

* Der installeres 3 elevatorer pr. blok. Elevator placeres i tidligere bad i lejlighederne med adresse til venstre.
* Lejlighederne ombygges som følge heraf. 1 elevator i hver blok føres til kælderniveau
* Der opføres et vindfang ved alle opgange så elevatordøre beskyttes
* Nyt udvidet tilgængeligt køkken
* Nyt udvidet tilgængeligt badeværelse/WC
* Der etableres ventilation med varmegenvinding
* Gavle efterisoleres udvendigt og får ny skalmur i røde teglsten med afslutning af tegltagsten øverst
* Der placeres nye vinduer i gavle (se blokplaner)
* Der isættes nye vinduer
* Der installeres nye vand-, varme-, el- og afløbsinstallationer
* Der udføres ny tagbelægning og efterisolering af tagrum
* Efterisolering af kælderlofter
* Der udføres nye entredøre i boliger

[adresse]:

Følgende aktiviteter gennemføres i boligerne på [adresse] 15-43 og Henry Rasmussen 17-33 (blok A1, B2, C3, D4, E5, F6, G7, H8):

* Nyt køkken.
* Nyt badeværelse/WC.
* Der etableres ventilation med varmegenvinding.
* Gavle efterisoleres udvendigt og får ny skalmur i røde teglsten med afslutning af tegltagsten øverst.
* Der installeres nye vand-, varme-, el- og afløbsinstallationer.
* Der udføres ny tagbelægning og efterisolering af tag.
* Efterisolering af kælderlofter.
* Der udføres nye entredøre i boliger.

Økonomistaben henviser til den *vedhæftede helhedsplan*.

*Skema A – anlægsbudget* Der *vedlægges* skema A, som er budgettal før udbud/licitation for de støttede arbejder samt en opgørelse over budgettal for de ustøttede arbejder. Arbejderne kan opgøres således:

|  |  |  |
| --- | --- | --- |
|  | Støttede arbejder  mio. kr. | Ustøttede arbejder  mio. kr. |
| Håndværkerudgifter | 70,748 | 111,829 |
| Omkostninger | 12,711 | 19,413 |
| Gebyrer | 1,014 | 1,476 |
| Genhusning | 7,625 |  |
| I alt | 92,098 | 132,718 |

Budgetteret anlægssum i alt 224,816 mio. kr.

Doris Christoffersen har forinden gennemgået ansøgningen, herunder hvilke arbejder der kan støttes, og hvilke der ikke kan, ligesom LBF har beregnet den ansøgte kapitaltilførsel.

*Kapitaltilførsel* Projektets gennemførelse kræver, at kommunen deltager i en kapitaltilførsel, som skal medvirke til at mindske de huslejestigninger, der ellers vil være forbundet med renoveringen. Det samlede behov for kapitaltilførsel er af LBF opgjort til 1,000 mio. kr., der fordeles således:

|  |  |  |
| --- | --- | --- |
| Kalundborg Kommune | 1/5 | 0,200 mio. kr. |
| Realkreditinstitut | 1/5 | 0,200 mio. kr. |
| KAB | 1/5 | 0,200 mio. kr. |
| LBF | 2/5 | 0,400 mio. kr. |
| I alt |  | 1,000 mio. kr. |

*Huslejen*Efter gennemførelse af projekt og finansieringsskitsens tiltag andrager den gennemsnitlige husleje årligt 950 kr. pr. m² (ekskl. forbrug, 2021-tal).

Boligtyper med huslejeeksempler med støtte fra Landsbyggefonden

![](data:image/png;base64...)

Huslejen indekseres med 1,5 % årligt frem til ibrugtagning, ekskl. Forbrug, ekskl. evt. særlige tillæg.

*Garanti* Der stilles krav om kommunegaranti. Det er på nuværende tidspunkt ikke muligt at anslå et garantibeløb. Det er realkreditinstituttet, som beregner denne på baggrund af en *markedsværdi*, som de først kan fastsætte *efter byggeriets færdiggørelse*.

Garantien udgør den del af det støttede lån, som ligger ud over 60 % af ejendommens      *markedsværdi*. LBF og kommunen deles om garantien for det støttede lån (regaranti). Der er ingen regaranti vedrørende det ustøttede lån, dvs. her skal kommunen alene give garantien.

*Økonomistabens bemærkninger*

Der henvises til [adresse] sagsnotat af 1. november 2021. Økonomistaben anbefaler helhedsplanen gennemført.

### Økonomiske konsekvenser

Kapitaltilførsel på 0,200 mio. kr. finansieres af likvide aktiver. Garantien får kun økonomiske konsekvenser for kommunen, såfremt boligorganisationen ikke er i stand til at betale lånene. Garantien påvirker ikke den kommunale låneramme.

###

###

###

###

### Sagens forløb

08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.